Lewanika was die Koning van Barotseland, Zambië. Omstreeks 1843 gebore. Hy was bekend as Robosi en het aandag getrek met sy dapperheid in 'n opstand teen die tiranniese Makololo, heersers van die Barotse in 1866. In 1876 is hy hoofman gemaak en het sy hoofkraal by Lealui opgerig. Hy word in 1885 beïnvloed deur die beroemde Franse sendeling, eerw. Francois Coillard en aanvaar 'n nuwe beleid van gematigdheid, wat 'n skerp kontras vorm met die barbaarsheid wat voorheen geheers het. Lewanika, soos hy homself herdoop het, het nooit formeel 'n Christen geword nie. Op Coillard se aanbeveling het hy in 1890 aangebied om homself onder die bewind van die Chartered Co., te plaas en het slawerny verbied. Lewanika is in 1916 oorlede. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.